ایسپانیانین بارسلونا شهرینده تؤره‌دیلن ترور هوجومو ایله باغلی اولدوق‌لاری ادعا اولونان ایکی شوبهه‌لی مراکش-ده یاخالاندی.
رسمی دانیشیق‌لار آپارماق اوچون مراکش-ه گئدن ایسپانیا ایچ ایشلر ناظیری خوان ایگناسیو زویدو همکاری عبدالوافی لفتیت ایله گؤروشدو.
ناظیرلر گؤروش‌دن سونرا بیرگه آچیقلاما وئردی‌لر. ایسپانیالی ناظیر زویدو بارسلونا هوجومونا دایر مراکش-ده داوام ائتدیریلن سوروشدورما چرچیوه‌سینده ترور تشکیلاتی داعش-ه عضوو اولان ایکی شوبهه‌لی شخصین توتولدوغونو بیلدیردی.
ترورلا موباریزه‌ده ایکی اؤلکه‌نین امکداش‌لیق ائتدیگینی وورغولایان زویدو مراکش‌لی همکاری ایله باشدا بارسلونا‌داکی ترور هوجومو اولماقلا، بیر سیرا مسئله‌نی موذاکیره ائتدیک‌لرینی سؤیله‌دی.
خاطیرلاداق کی، ایسپانیادا آوقوستون 17-ده تؤره‌دیلن ترور هوجوملاریندا 16 نفر حیاتینی ایتیرمیش. ترور هوجومونا  گؤره مسئولیتی داعش اوزرینه گؤتوروب.
هوجوم‌دان سونرا تهلوکه‌سیزلیک قوه‌لری طرفین‌دن کئچیریلن عملیاتدا بیر چوخ مراکش اصیل‌لی ایسپان ساخلانیلیب.
